LPN เปิดขาย “ลุมพินี พาร์ค พหล 32” วันที่ 30 ก.ย.นี้ จ่อเปิดอีก 2 โครงการใหม่ ใน Q4/60
LPN เปิดขาย "ลุมพินี พาร์ค พหล 32" มูลค่ากว่า 2 พันลบ. ในวันที่ 30 ก.ย.นี้ จ่อเปิดอีก 2 โครงการใหม่ ย่านสาธุประดิษฐ์-วงแหวน พระราม 3 ใน Q4/60 
25 ก.ย. 2560

นางสาวเสาวณี อังกูรพิพัฒน์ ผู้ช่วยกรรมการผู้จัดการ สายงานบริหารการขาย บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทจะทำการเปิดขายโครงการใหม่ คือ ลุมพินี พาร์ค พหล 32  โครงการส่วนต่อขยาย (Expand Project) ในวันที่ 30 ก.ย.ต่อยอดความสำเร็จจากโครงการแรกในย่านนี้ คือ ลุมพินี เพลส รัชโยธิน ซึ่งมีกลุ่มเป้าหมายเป็นคนรุ่นใหม่วัยทำงานในทำเลกลางเมืองที่สะดวกสบายด้วยระบบขนส่งมวลชนสาธารณะซึ่งในอนาคตจะมีรถไฟฟ้าสายสีเขียวห่างจากหน้าโครงการเพียง 300 เมตร ซึ่งขณะนี้มีกลุ่มลูกค้าให้ความสนใจจองซื้อผ่านจากการลงทะเบียนจองล่วงหน้า (Wating List) แล้วกว่า 200 ราย ซึ่งเป็นฐานกลุ่มลูกค้าเดิมจากโครงการเดอะ ซีเล็คเต็ด เกษตร-งามวงศ์วาน บาย แอล.พี.เอ็น.
โดย “ลุมพินี พาร์ค พหล 32” เป็นโครงการใหม่ที่บริษัทนำแบรนด์ “พาร์ค” มาพัฒนาภายใต้แนวคิด “Back to Nature” เสมือนยกสวนไว้กลางกรุงอันร่มรื่นด้วยสีเขียว โดย”ลุมพินี พาร์ค พหล 32″ มูลค่าโครงการกว่า 2,000 ล้านบาท มีจำนวนห้องชุด 546 ยูนิต ซึ่งตอบโจทย์ความเป็นส่วนตัวแก่ผู้พักอาศัยเป็นอย่างมาก บนเนื้อที่โครงการ 4 ไร่เศษ จำนวน 1 อาคาร สูง 30 ชั้น ราคาขายเริ่มต้น 3 ล้านบาท และเฉลี่ยราคาขายต่อตร.ม.ละ 135,000 บาท หรือ เริ่มต้น 3 ล้านบาท
และพิเศษสำหรับลูกค้าที่จองซื้อวันงานเปิดตัว วันที่ 30 ก.ย.รับส่วนลดสูงสุด 200,000 บาท สำหรับขนาด 2 ห้องนอน และส่วนลด 100,000 บาท สำหรับห้อง Studio และ 1 ห้องนอน โครงการประกอบด้วยรูปแบบห้องชุด 24.00 – 46.50 ตร.ม. สร้างเสร็จประมาณ ปี 2562
นอกจากนี้ ในไตรมาส 4 LPN มีแผนเปิดตัวอีก 2 โครงการใหม่ในย่านสาธุประดิษฐ์และวงแหวน พระราม 3